qundao/data-zh-poetry huggingface dataset:
立秋·其三
作者：弘历
朝代：清
体裁：五言律诗

景光传白藏，徙倚向银塘。拂竹风全爽，浮荷露渐凉。閒情牵素月，穑事协时旸。底藉占风奏，田功报吉祥。
立秋·其三
作者：弘历
朝代：清
体裁：七言绝句

秋去秋来孰与为，金风玉露又斯时。生秋庭里拈前句，瞥眼翻成隔岁诗。
立秋·其二
作者：弘历
朝代：清
体裁：五言律诗

急雨催残暑，微风递暮寒。农谈欣有庆，往事感无端。寥廓澄虚宇，威纡露远峦。安排閒笔砚，准拟咏金官。
立秋·其二
作者：弘历
朝代：清
体裁：七言绝句

相风台上报西南，农验官占信可参。即看天高波澈处，翔云散尽镜光涵。
立秋前一日作
作者：弘历
朝代：清
体裁：五言律诗

夜雨即朝晴，天恩沐允诚。葱菁山阪茂，高下石涂平。事极率自返，运亏起以盈。炎官设孤注，明日讶金行。
立秋叠乙巳诗韵
作者：弘历
朝代：清
体裁：七言律诗

乙巳干支己酉轮，年迁一念不迁真。聊因五岁检诗卷，又得七言咏塞巡。晴雨较量切农务，林泉荏苒盼閒身。自晨达暮欣开朗，秋掉知赢秋傻频。
立秋后一日作
作者：弘历
朝代：清
体裁：五言律诗

蓐收昨日归，细雨应占霏。报得秋信好，引来逸兴飞。葛衣浑懒著，纨扇欲停挥。把笔聊有喜，即虞乖敕几。
立秋后青龙桥道中作
作者：弘历
朝代：清
体裁：七言律诗

香生禾黍玉泉隈，鸾辂逶迤静点埃。云敛天光依北迥，风传秋信自西来。蝉声向午留馀韵，露气晞阳润彻荄。最是拈题宜素节，停舆澄景几徘徊。